
Ministru kabineta noteikumi Nr. 699
Rīgā 2022. gada 8. novembrī (prot. Nr. 56 19. §)
Grozījumi Ministru kabineta 2006. gada 21. marta noteikumos Nr. 229 "Uztura padomes nolikums"
Izdoti saskaņā ar Pārtikas aprites uzraudzības likuma 19.panta otro daļu
· Izdarīt Ministru kabineta 2006. gada 21. marta noteikumos Nr. 229 "Uztura padomes nolikums" (Latvijas Vēstnesis, 2006, 53. nr.; 2007, 165. nr.; 2013, 103. nr.; 2014, 98. nr.; 2019, 32. nr.) šādus grozījumus:
· 1. Izteikt 5.5. apakšpunktu šādā redakcijā:
· "5.5. Latvijas Biozinātņu un tehnoloģiju universitātes pārstāvis;".
· 2. Papildināt ar 5.17. apakšpunktu šādā redakcijā:
· "5.17. Latvijas Diētas un Uztura Speciālistu Asociācijas pārstāvis."
· 3. Izteikt 8. punktu šādā redakcijā:
· "8. Padomes sēdes notiek ne retāk kā reizi gadā. Padomes ārkārtas sēdi var sasaukt, ja to pieprasa padomes priekšsēdētājs vai vismaz trešdaļa no padomes locekļiem."
· 4. Izteikt 15. punktu šādā redakcijā:
· "15. Sēdes protokolu paraksta padomes priekšsēdētājs un protokolētājs."
· 5. Izteikt 17. punktu šādā redakcijā:
· "17. Sekretariāts piecu darbdienu laikā pēc padomes sēdes elektroniski nosūta sēdes protokola projektu visiem padomes locekļiem. Padomes locekļi triju darbdienu laikā pēc protokola projekta saņemšanas elektroniski informē padomes sekretariātu par saskaņojumu vai nosūta komentārus. Pēc protokola parakstīšanas tā kopiju nosūta visiem padomes locekļiem."

